2018 Tattoo 3d Online Store. Best Tattoo 3d For Sale | DressLily.com
Flocking Hoodie Christmas
Leather Hoodie Tribal Hoodie Army Zip Up Hoodie Lion Hoodie Kangaroo Hoodie Flocking Hoodie Christmas Casual Round Neck Sweatshirt Men's Long Black Hoodie Printed Long Sleeve Sweatshirt 3d Sweatshirt Hoodie Jacket Long Black Hoodie Striped Zip Hoodie 3d Graphic Sweatshirt Printed Crew Neck Sweatshirt Camouflage Hoodie Skull Hoodie Tiger Print Hoodie Kangaroo Pocket Hoodie Black Pattern Sweatshirt Long Sweatshirt Army Hoodie Black Fleece Hoodie Horse Sweatshirt +More -$lang.Less} Voornemende nagraadse studente -Electrical and Electronic Engineering | Stellenbosch University
Huidige voorgraadse studente
Rekenaar- en beheerstelsels
Elektronika en Elektromagnetika
Seinverwerking en masjienleer
Home › Voornemende nagraadse studente
Die Departement Elektriese en Elektroniese Ingenieurswese bied nagraadse opleiding aan plaaslike en internasionale studente in die volgende dissiplines:
beheerstelsels, satellietstelsels, biomediese elektronika, elektriese energie, numeriese elektromagnetika, mikrogolwe en antennes, rekenaarstelsels, telekommunikasie, seinverwerking en masjienleer.
Die Stellenbosse Departement Elektriese en Elektroniese Ingenieurswese huisves die meeste navorsingsaktiwiteit oor ingenieurswese in Suid-Afrika en bied studente toegang tot uiters gevorderde laboratoriums en fasiliteite. Ons doen navorsing in noue samewerking met die plaaslike bedryf asook internasionale vennote.
Watter graadprogramme bied die Departement aan?
Magister in die Ingenieurswese (MIng)
Die MIng-program behels diepgaande studie en is ’n hoër kwalifikasie as die BIng, BSc Hons, BIngSci en NDI. Dit is ’n navorsingsmeestersgraad, en ’n tesis word vereis vir graduering. Daar kan van studente verwag word om ’n paar aanvullende modules te doen wat soos nodig en na gelang van die aard van die tesis voorgeskryf word. Alhoewel hierdie modules nie krediete vir die graad tel nie, word dit deur vakkundiges aangebied en vind studente groot baat daarby. As aansporing vir studente om hierdie modules te volg, word dit gratis aangebied vir geregistreerde nagraadse studente van die Departement.
PhD: Doktor in die Wysbegeerte
Voordat kandidate ’n PhD-graad ontvang, moet hulle bewys lewer van oorspronklike navorsing wat tot kennis in die ingenieurswese-professie bydra, en hierdie navorsing dan in die vorm van ’n proefskrif aanbied.
Wat is die Departement se taalbeleid?
Ons nagraadse programme word in Engels of Afrikaans onderrig na gelang van die taal van die studente in die spesifieke klas.
Ons Departement bied een meestersprogram aan, naamlik die MIng (in elektriese óf elektroniese ingenieurswese)..
Die MIng-program (180 krediete; 1 800 ure werk) behels diepgaande studie en is ’n hoër kwalifikasie as die BEng, BScHons, BEngSci en PDE. Dit is ’n navorsingsmeestersgraad, en ’n tesis word vereis vir graduering. Daar kan van studente verwag word om ’n paar aanvullende modules te doen wat soos nodig en na gelang van die aard van die tesis voorgeskryf word.
NDaar word gewoonlik van nuwe meestersgraadstudente verwag om ’n week voor die amptelike aanvang van klasse aan te meld om administratiewe take af te handel.
Daar word van alle voltydse MIng-studente in hierdie Departement verwag om hulp te verleen met praktika en tutoriale van sekere voorgraadse modules wat hierdie Departement aanbied. Die spesifieke modules word gewoonlik bepaal op grond van elke student se belangstellingsveld, asook vereistes wat deur die betrokke studieleier gestel word. Hierdie hulp word as ’n integrale deel van die meestersgraadprogram beskou. Studente word volgens die standaardtariewe van die Universiteit Stellenbosch hiervoor vergoed.
’n Vierjarige baccalaureusgraad in ingenieurswese (BIng) óf HonsBSc óf BSc + NDI óf BTech + NDI óf ’n toepaslike vierjarige graad. Kyk asseblief na ons vereistes om vas te stel of jy op grond van jou vorige kwalifikasie toelating tot die nagraadse program van jou keuse sal kan kry.
Die Departement aanvaar normaalweg studente wat hulle vorige graad in die minimum aantal jare met ’n gemiddeld van minstens 60% in die finale jaar behaal het. Studente wat nie aan hierdie vereiste voldoen nie, kan steeds aansoek doen, maar die Departement sal sulke gevalle streng evalueer voordat toelating gegee word. Let daarop dat selfs voldoening aan die minimumvereistes nie toelating waarborg nie, aangesien die Departement elke aansoek individueel evalueer.
Studente wat ’n BTech-graad het, moet eers ons BIng-graad verwerf. Na gelang van die vakinhoud van die betrokke BTech sal studente toegelaat word om op derdejaars- of vierdejaarsvlak tot die BIng-program toe te tree.
Ons BIng-program is deur die Ingenieursraad van Suid-Afrika (ECSA) gesertifiseer, wat beteken dat gegradueerdes as professionele ingenieurs kan registreer. ECSA is ’n ondertekenaar van die Washington-akkoord; gevolglik word ons BIng erken in alle lande wat mede-ondertekenaars van die Akkoord is: Australië, Kanada, Hongkong, Ierland, Japan, Nieu-Seeland, die Verenigde Koninkryk en die VSA.
In buitengewone omstandighede sal die Departement dit oorweeg om BTech-studente tot die NDI-program te laat, naamlik:
waar ’n student uitstekende uitslae vir sowel die diploma as die BTech-graad behaal het, of
vir ’n aansienlike tyd aktief betrokke was by werk wat op die voorgenome studies van toepassing is, of
as die student reeds ’n lid van ons onderrigpersoneel gevind het wat bereid is om as sy of haar studieleier op te tree.
Die NDI-program verleen nie noodwendig toegang tot ons meestersprogram nie; studente se vordering en prestasie bepaal of hulle aanvaar word of nie.
Studente moet ŉ punt van 50% of hoër vir hulle meestersgraadtesis behaal om deur te kom, en 75% of hoër om cum laude te slaag. ’n Mondeling word as deel van die finale tesisevaluering vereis.
Studente wat buitengewone vordering tydens die meestersprogram toon, kan tot ’n PhD-program opgegradeer word sonder om eers hulle meestersgraad te behaal. Kyk by ‘Opgradering van meesters- tot PhD-program’ hier onder vir meer besonderhede.
Aan die einde van die jaar evalueer elke student se studieleier die betrokke student se vordering. In gevalle van onbevredigende prestasie kan studente onderwerp word aan formele evaluering deur ’n paneel eksaminators, wat in skriftelike of mondelinge vorm afgeneem kan word. Studente wat hierdie evaluering druip, sal nie weer toegelaat word nie.
Hierdie program kan in een jaar voltooi word, met graduering in Maart van die volgende jaar. Die meeste beurse voorsien egter vir ’n tweejaartydperk. Die Fakulteit Ingenieurswese sal slegs in buitengewone omstandighede toelaat dat studente hulle studietydperk tot langer as twee jaar verleng.
Die Departement verkies dat studente as voltydse studente vir meestersgraadstudies registreer. Kandidate wat as deeltydse studente registreer, moet ’n minimumtydperk van drie maande in die departementele laboratoriums vir hulle tesiswerk deurbring.
Nagraadse modules (kursusse)
Die Departement bied jaarliks ’n paar kursusse aan wat deur vakspesialiste aangebied word. Dit wissel jaarliks na gelang van die beskikbaarheid van dosente en genoegsame studentegetalle. ’n Lys van die kursusse wat in ’n spesifieke jaar aangebied word, word aan die begin van die jaar opgestel.
Klik asseblief hier om na hierdie jaar se rooster van nagraadse modules te kyk.
Nadere besonderhede oor ons nagraadse modules is hier te vind.
Geregistreerde nagraadse studente van die Departement kan gratis vir hierdie kursusse inskryf.
Alhoewel hierdie modules nie kredietdraend vir die graadprogram is nie, sal punte toegeken word. Elke student sal ’n verslag ontvang van die modules wat gevolg en die punte wat behaal is.
Elke kursus verg gemiddeld 15 uur studietyd per week vir 15 weke, of een volle semester. Ons skeduleer die kursusse om in die Universiteit se normale tweesemesterstelsel in te pas.
Opgradering van meesters- tot PhD-program
n PhD omgeskakel word sonder dat ŉ meestersgraad eers toegeken word. In sulke gevalle kan die navorsing wat as deel van die meestersgraadkursus gedoen is by die PhD-proefskrif ingesluit word.
Daar moet aan sekere kriteria voldoen word voordat sodanige opgradering oorweeg sal word, naamlik:
Die student moet buitengewone vordering toon.
Ten minste een jaar van die meestersgraadkursus moet reeds voltooi wees.
Nuwe en oorspronklike idees moet in internasionale vaktydskrifte of kongresse van aansien of in bedryfsverslae gepubliseer wees of ingedien wees vir publikasie.
Die omvang van die werk moet groter wees as wat vir ’n meestersgraadprogram vereis word.
Die studieleier beveel ’n opgradering aan by die nagraadse koördineerder, wat die voorstel aan die Departement voorlê. As die Departement dit aanbeveel, stel die studieleier ’n eksamineringspaneel soortgelyk aan dié vir ’n standaardmeestersgraad voor.
Die student stel ’n voorlegging saam wat ’n oorsig gee van die werk wat afgehandel is en van die voorgenome PhD-program.
Die eksamineringspaneel evalueer hierdie verslag en beveel die opgradering by die Departement en die Fakulteit aan.
In uiters uitsonderlike gevalle kan die eksamineringspaneel vir ’n meestersgraadtesis aanbeveel dat die tesis ietwat uitgebrei en as ’n PhD-proefskrif ingelewer word. In sulke gevalle word geen bykomende verslae deur die student vereis nie.
Maksimumtydperk van inskrywing
Klik asseblief hier vir die maksimumtydperk van inskrywing vir die MIng-graad.
Die Departement Elektriese en Elektroniese Ingenieurswese bied ’n groot doktorale program aan. Twee soorte programme word aangebied, naamlik PhD en DIng.
Voordat kandidate ’n PhD-graad ontvang, moet hulle bewys lewer van oorspronklike navorsing wat tot kennis in die ingenieurswese-professie bydra, en hierdie navorsing in die vorm van ’n proefskrif aanbied.
Doktor in die Ingenieurswese (DIng)
Die DIng kan toegeken word aan persone wie se algehele navorsingswerk as ’n buitengewone bydrae tot ingenieurswese in die geheel beskou kan word.
Mikpunte van doktorale programme
Dit is gemik op studente wat oorspronklike navorsing op ’n vakgebied van hulle keuse wil doen.
Dit is gemik op gevestigde navorsers wat oor ’n aantal jaar ’n belangrike bydrae op hulle vakgebied gelewer het.
Voorafkwalifikasies wat vereis word
’n Meestersgraad in ingenieurswese. Studente wat buitengewone vordering tydens hulle meestersprogram toon, kan tot ’n PhD-program opgegradeer word sonder om eers ’n meestersgraad te behaal. Kyk by ‘Opgradering van meesters- tot PhD-program’ hier bo vir meer besonderhede.
Studente met ’n MTech-graad kan nie direkte toegang tot ons PhD-program verkry nie. Sodanige studente kan vir óf ons nagraadse diploma in ingenieurswese (NDI) of die MIng-program oorweeg word na gelang van hulle punte en navorsingsuitset. Studente met ’n MTech-graad moet hulle volledige navorsingstesis vir ons stuur sodat ons kan bepaal op watter vlak hulle tot die Departement se nagraadse program kan toetree.
’n PhD in ingenieurswese
Evaluering vind plaas uitsluitlik op grond van ’n proefskrif wat deur ’n paneel eksaminatore geëvalueer word. Geen punt word toegeken nie – slegs ’n slaag- of druipuitslag word verstrek. ’n Mondelinge eksamen vorm deel van die evaluering.
Elke student se studieleier of promotor evalueer aan die einde van elke jaar die betrokke student se vordering. In die geval van onbevredigende prestasie kan ’n student aan ’n formele evaluering, in skriftelike of mondelinge vorm, deur ’n paneel eksaminatore onderwerp word. Studente wat hierdie evaluering druip, sal nie hertoelating kry nie, selfs al het hulle slegs die eerste studiejaar voltooi.
Die kandidaat dien ’n versameling gepubliseerde of gepatenteerde navorsingsuitsette in, wat deur ’n paneel internasionale kundiges beoordeel word.
Hierdie kursus kan in ’n minimum van twee jaar voltooi word. Die meeste beurse voorsien egter vir ’n driejaartydperk. Die Fakulteit Ingenieurswese sal slegs in buitengewone omstandighede toelaat dat studente se studietydperk tot langer as vier jaar verleng word. Kandidate wat as deeltydse studente registreer, moet ’n minimumtydperk van drie maande in die departementele laboratoriums deurbring.
Geen residensiële vereistes nie.
Maksimumtydperk van inskrywin
Klik asseblief hier vir die maksimumtydperk van inskrywing vir die PhD-graad.
Die Departement se navorsingsaktiwiteite kan in die volgende breë navorsingsafdelings verdeel word:
Kyk asseblief na ons vereistes om vas te stel of jy op grond van jou vorige kwalifikasie toelating tot die nagraadse program van jou keuse sal kan kry. Indien jy kwalifiseer, kan jy na die volgende stap oorgaan.
Studente met ’n BTech-graad word verplig om ons BIng-graad te behaal. Studente sal na gelang van die vakinhoud van die BTech toegelaat word om op óf die tweedejaars- óf die derdejaarsvlak toe te tree. Klik op die meesters- en doktorale tabuleerder op hierdie bladsy vir meer inligting oor toelatingsvereistes.
Voornemende studente moet hulle van die programme en navorsingsaktiwiteite in ons Departement vergewis voordat hulle om toelating aansoek doen (kyk by ‘Navorsingsaktiwiteite’).
Studente wat tans die BIng-graad in ons Departement volg, moet met moontlike studieleiers in aanraking kom om die voorgenome navorsingsonderwerp en enige vakmodules wat moontlik vereis word, asook die beskikbaarheid van hulpfondse, te bespreek. Andersins kan jy met ons Departement se nagraadse administrateur skakel.
Die studieleier moet die amptelike aansoek doen met die aansoekvorm wat van die nagraadse administrateur se kantoor te kry is.
Kandidate wat nie tans ingeskrewe studente van die Universiteit Stellenbosch is nie moet die nagraadse administrateur, me Anita van der Spuy, by ajvdspuy@sun.ac.za kontak vir meer inligting. Stuur asseblief die volgende inligting aan haar:
’n Bondige curriculum vitae, met kontakbesonderhede van referente
Gesertifiseerde afskrifte van jou volledige akademiese sillabusinhoud
Gesertifiseerde afskrifte van jou graadsertifikaat/-sertifikate
Die navorsingsgebied waaroor jy jou meestersgraad wil doen (kyk by ‘Navorsingsaktiwiteite’ in die middel van die tuisblad vir nagraadse studente (courses.ee.sun.ac.za/Nagraads); noem ook die spesifieke die subgebied (bv. as jou vernaamste navorsingsbelangstelling rekenaar- en beheerstelsels is, kan die subgebied bv. lugvaartstelsels wees)
Al ons nagraadse programme funksioneer op ’n individuele basis, nie op ’n groepsbasis nie. Dit beteken onder meer dat jy ’n studieleier moet hê wat bereid en in staat is om jou deur jou studies te lei. Die beperkende faktore vir sodanige studieleier sluit in of die persoon tyd beskikbaar het (een studieleier kan slegs vir ’n beperkte aantal nagraadse studente studieleiding gee) en of jou voorgenome navorsing goed by die persoon se kundigheidsgebied aansluit.
As ’n voornemende student aan al die toelatingsvereistes voldoen, sal die nagraadse koördineerder van die Departement die voornemende student met ’n moontlike studieleier in aanraking bring. Voorgenome navorsingsonderwerpe en die beskikbaarheid van steunfondse sal dan bespreek en onderhandel word.
Studente wat deur ons Departement aanvaar is, maar nie op daardie tydstip by die Universiteit Stellenbosch ingeskryf is nie, moet die Universiteit se aansoekvorm invul.
Aansoekers sal na behore deur ’n amptelike e-pos ingelig word of hulle aansoek geslaag het of nie.
The academic qualifications of all international students will be evaluated by our International Office to determine the level at which they should enter our department’s postgraduate programme.
The International Office will need the following information from you (please include English translations of documentation where applicable):
A short Curriculum Vitae (Résumé), including the contact details of references
Certified copies of your full academic transcript (if not in English, please include a certified English translation thereof)
Certified copies of your degree certificate(s) (if not in English, please include a certified English translation thereof)
English proficiency report (TOEFL and IELTS reports are acceptable). Please see this page from the International Office
Your selection of the research area in which you would like to do your Master’s (see the “Research Activities” section in the middle of the postgraduate homepage (courses.ee.sun.ac.za/Nagraads). Please also specify the sub-field (i.e. if your main research interest is “Computers & Control”, specify the sub-field, e.g. “Aeronautical systems”).
Our academic year is divided into two semesters of two terms each:
Semester 1: February – June
Semester 2: July – December
You can enrol for either semester.
For closing dates for applications, please click here for closing dates
Once we have received the above information, it will be sent to our International Office to evaluate your qualifications. When we receive their recommendation, we will contact you again to continue the application procedure.
All our postgraduate programmes function on an individual and not a group basis. Amongst other requirements, this means that you need to find a supervisor who is willing and able to guide you through your studies. The limiting factors for such a supervisor include whether he/she has the time available (one can only guide so many postgraduate students), and whether your proposed research synchronizes well with his/her field of expertise.
We have an exceptional International Office that assists international students with general matters concerning their coming to South Africa. Please visit their website.
Registrasieprosedures (alle studente)
Buiten amptelike aansoek by ons Departement en Universiteit, moet studente aan die begin van elke jaar registreer.
Die Universiteit bied twee geleenthede vir registrasie: een in die eerste semester (tot 31 Maart) en een in die tweede semester (tot 31 Julie).
Nuwe studente moet persoonlik by die kantoor van die Fakulteitsekretaris registreer nadat hulle kennisgewing per brief of e-pos, of albei, ontvang het. Jy moet jou oorspronklike graadsertifikaat/-sertifikate voorlê. Doktorale aansoeke word slegs ná Senaatsgoedkeuring gefinaliseer.
Huidige studente moet aan die begin van elke jaar registreer, hetsy aanlyn of persoonlik by die kantoor van die Fakulteitsekretaris. Studente wat nie vordering in die vorige jaar getoon het nie, sal nie toegelaat word om weer te registreer nie.
Oorweeg jy dit om te studeer?
Ek wil aansoek doen
Ek is tans ’n student
Nuutste in die werkewinkel